Dean Acheson

Dean Gooderham Acheson (Middletown, Connecticut, 1893ko apirilaren 11 - Sandy Spring, Maryland, 1971ko urriaren 12a) estatubatuar abokatu eta politikaria izan zen.

Harvardeko Unibertsitateko Zuzenbide Fakultatean ikasi zuen. Estatu Batuetako Alderdi Demokratako kide izan zen. Bere lehen kargua Franklin Roosevelt presidentearen gobernuan izan zuen altxorraren idazkariorde gisa. Bigarren Mundu Gerran Estatu Batuetako politika ekonomikoaren ardura izan zuen eta Erresuma Batuari berrarmatzeko politikan lagundu zion. 1944an Bretton Woodseko Konferentzian parte hartu zuen.

Harry Truman presidentearen Estatu-idazkaria izan zen 1849tik 1953ra. Estatu Batuetako politikaren zuzendaritzan paper garrantzitsua izan zuen Gerra Hotzean. Marshall Plana, Truman doktrina eta NATO diseinatzen lagundu zuen.

1950eko ekainean Truman konbentzitu zuen Koreako Gerran esku hartzeko. Halaber, Indotxinako frantsesei aholkulariak bidaltzeko konbentzitu zuen. Ondoren, John F. Kennedyk aholkua eskatu zion Kubako Krisialdian.

Lanak 
 Present at the Creation: My Years at the State Department, 1970eko Pulitzer Saria Historian

Kanpo estekak 

Connecticutarrak
Ameriketako Estatu Batuetako abokatuak
Ameriketako Estatu Batuetako estatu idazkariak
Yale Unibertsitateko ikasleak
Ameriketako Estatu Batuetako Alderdi Demokratako politikariak
Ameriketako Estatu Batuetako diplomazialariak